cyanic-selkie/wikianc huggingface dataset:
Gloguvas
Istorija
Tik 1967 m. miestas vėl pradėjo augti, čia įkūrus vario lydymo gamyklą.
Monopolija
Artima monopolijai situacija yra kartelinis susitarimas, t. y. oligopolinė rinka, kuria besidalinantys pardavėjai koordinuoja savo veiksmus nustatydami kainas bei prekės ar paslaugos pardavimo sąlygas.
Daugelio valstybių įstatymai riboja monopolijų kūrimąsi ir siekia užtikrinti konkurenciją rinkoje, arba įstatymiškai reglamentuoja monopolinę padėtį rinkoje užimančių įmonių veiklos sąlygas. Parduodami produktai artimų pakaitalų neturi.
Monopolija yra vienas iškreiptos konkurencijos atvejų. Atvirkštinė padėtis (daug pardavėjų, bet tik vienas pirkėjas) vadinama monopsonija.
Monopolinėje rinkoje gamintojas dažniausiai primeta kainą vartotojui. O šis neturi pasirinkimo galimybių, todėl yra priverstas susitaikyti su esama kokybe bei aptarnavimu.
Kaunatava
Kaunatava – kaimas Telšių rajono savivaldybėje, šalia kelio, 9 km į šiaurę nuo Luokės, Virvytės dešiniajame krante, prie Virvytės ir Upynos upių santakos. Pietiniame kaimo pakraštyje į Upyną įteka Dabruotas. Seniūnaitijos centras. Veikia paštas (LT-88023), žemės ūkio bendrovė.
miniatiūra|250px|left|Gatvė Kaunatavoje
Etimologija
Kitame nei kaimas Upynos upelio krante buvo Kauneckių giminės dvaras. Nuo jų pavardės ir kilo kaimo pavadinimas (dvarininkinis vietovardis).
Istorija
Pirmoji Kaunatavos Dievo Apvaizdos bažnyčia pastatyta 1802 m. 1892 m. bažnyčia nugriauta, netoli jos pastatyta Kaunatavos Dievo Motinos ikonos „Visų liūdinčiųjų Džiaugsmas“ cerkvė. 1924 m. bažnyčia atstatyta.
1918 m. įsteigta pradžios mokykla, 1949–1992 m. septynmetė, aštuonmetė, devynmetė, nuo 1992 m. Kaunatavos pagrindinė mokykla.
1950–1992 m. buvo sodininkystės tarybinio ūkio centrinė gyvenvietė. 1960 m. įkurta biblioteka, kurioje buriasi nevyriausybinės organizacijos „Obuolys“, „Marijonos“, „Boružė“.
Žymūs žmonės
Kaimo kapinėse palaidotas knygnešys Kazys Domkus.
Raudoniškis
Raudoniškis – kaimas Utenos rajono savivaldybės pietinėje dalyje, 4 km į šiaurę nuo Kuktiškių. Seniūnaitijos centras.
Gyventojai
thumb|left|245px|Kaimo sodybos thumb|left|245px|Įvažiavimas Raudoniškin
Gosie Dužė
Gosie Dužė  – kaimas Lenkijos šiaurės rytuose, Kolakų Košcelnės valsčiuje, Zambruvo apskrityje, Palenkės vaivadijoje. Kaimas yra apie 10 km į šiaurės rytus nuo Zambruvo ir apie 57 km į vakarus nuo vaivadijos centro Balstogės.
Stok Kangris
thumb|right|400px|Stok Kangris (6135 m) Stok Kangris yra aukščiausias kalnas Himalajų Stok kalnų masyve, Ladako regione, šiaurės vakarų Indijoje. Kalno aukštis – 6135 m virš jūros lygio. Viršūnė yra Hemio nacionaliniame parke 24 km į pietvakarius nuo Ladako sostinės Lė. Nepaisant aukščio, Stok Kangris yra labai populiarus tarp mėgėjų laipiotojų.
Ginekologija
thumb|180px|Gėdos jausmas, susijęs su lytinių organų apžiūra, ilgą laiką stabdė ginekologijos plėtrą. Šis Jacques-Pierre Maygnier piešinys (1822 m.) vaizduoja kompromisą: gydytojas atsiklaupęs prieš moterį tikrina jos lyties organus po sijonu.
Ginekologija ( – moteris + λόγος – mokslas) – medicinos šaka, tirianti moters lytinių organų anatomiją, fiziologiją, ligų diagnostiką, gydymą ir profilaktiką.
Patalogija nagrinėja urologines ir kt. problemas. Be kita ko, tiria moters reprodukcinę sistemą. Vyrų problemas nagrinėja andrologija.
Susijusi su akušerija, kurios objektas – nėštumas ir gimdymas, todėl daug ginekologų taip pat yra ir akušeriai (vadinami akušeriais - ginekologais). Skiriama bendroji, specialioji ir operacinė. Ginekologinė pagalba teikiama moterų konsultacijose, akušerijos ir ginekologijos skyriuose, ligoninėse.
Galvininkai (Šiauliai)
Galvininkai – buvęs kaimas Šiaulių rajono savivaldybėje, 6 km į šiaurės vakarus nuo Kuršėnų, prie kelio iš Skačių į kelią Geruogiai – Vosbūčiai.
Istorija
1950–1991 m. kaimas priklausė kolūkiui „Taika“.
Panaikintas 1986 m. spalio 20 d.
Kregždūnė
Kregždūnė (Vincetoxicum) – stepukinių (Apocynaceae) šeimos augalų gentis.
Lietuvoje dvi rūšys:
Masevo valsčius
Masevo valsčius  – nuo 1921 m. iki 1939 m. egzistavęs valsčius šiaurės rytų Lenkijoje, Balstogės vaivadijoje, Bielsko apskrityje. Centras – Senasis Masevas, vėliau – Narevka.
Istorija
Valsčius įkurtas XIX a. Gardino gubernijoje. Po I pasaulinio karo iki 1920 m. priklausė Pružanų apskričiai. 1921 m. vasario 19 d. priskirtas Balstogės vaivadijai. 1922 m. rugpjūčio 1 d. priskirtas Bielsko apskričiai. 1934 m. spalio 1 d. prie valsčiaus buvo prijungta dalis Losinkos valsčiaus kaimų.
Po II pasaulinio karo vakarinė valsčiaus dalis priskirta Narevkos valsčiui, rytinė – Baltarusijos TSR.
Gosie Malė
Gosie Malė  – kaimas Lenkijos šiaurės rytuose, Kolakų Košcelnės valsčiuje, Zambruvo apskrityje, Palenkės vaivadijoje. Kaimas yra apie 9 km į šiaurės rytus nuo Zambruvo ir apie 57 km į vakarus nuo vaivadijos centro Balstogės.
Dardanai (reikšmės)
Dardanai, Dardanija gali reikšti:
Ustukių tiltas
miniatiūra|255px|right|Tiltas iš paukščio skrydžio
Ustukių tiltas (anksčiau Tiltas „Antanas Smetona“, Lietuvos Respublikos Prezidento Antano Smetonos tiltas) – automobilių tiltas kelyje, kertantis Mūšos upę ties Ustukiais, Pasvalio rajone. Už 1,2 km į pietus nuo tilto praeina, vakariniame upės krante nuo tilto jungiasi kelias. Tarpukaryje pastatytas gelžbetoninis tiltas pakeitė iki tol stovėjusį medinį tiltą.
Nuo 1995 m. – valstybės saugomas technikos paminklas (unikalus kodas ).
Istorija
1920 m. per Mūšos upę buvo pastatytas medinis tiltas, vietos gyventojų žinomas kaip Laisvės tiltas. Kaip tik tais metais buvo renkamas Steigiamasis Seimas, todėl toks pavadinimas atsispindėjo ir statybos dokumentuose. Po 1926 m. praėjusio stipraus pavasarinio ledonešio tiltas buvo pažeistas, jo būklė labai pablogėjo. Tiltu tapo pavojinga ne tik važiuoti, bet ir eiti. 1927 m. sausio mėn. su Finansų ministerijos pritarimu patvirtintas naujo gelžbetoninio Laisvės tilto projektas: trijų fermų, bendro ilgio 78 m 45 cm, pakeliant esamas betonines atramas vienu metru aukščiau. Tiltą per Mūšą suprojektavo inžinierius Pranas Markūnas.
Tilto statyba vyko 1927–1928 m. Užbaigto tilto, pavadinto valstybės prezidento garbei „Antanu Smetona“, atidarymo iškilmės vyko 1928 m. rugpjūčio 10 d. Ceremonijoje dalyvavo ir pasakė kalbą Lietuvos prezidentas Antanas Smetona. Prie tilto buvo pritvirtinta lentelė, kad tiltas – Antano Smetonos vardo. Sovietmečiu lenta nuimta ir tiltas imtas vadinti šalia esančio Ustukių kaimo vardu.
Ustukių tiltas apie XX a. devintą dešimtmetį buvo rekonstruotas: paaukštintos tilto gelžbetonines atramas jungiančios gelžbetonio sijos. Senosios sijos buvo nuardytos – numuštos ir nupjauta armatūros geležis, o vietoje jų uždėtos metalinės atramų jungtys, gerokai aukštesnės (apie 0,5 m).
Konstrukcija
Ant tilto atitvarų ir šalitilčių nėra. Tarpatramyje – dvi arkinės santvaros su paklotu apačioje. Viršuje santvaros sujungtos dviem metaliniais ryšiais. Apačioje – gelžbetoninė plokštė. Viršutinė santvaros juosta – 0,50 m pločio, kintamo aukščio (0,61–0,92 m) gelžbetoninė arka. Užpildas – dešimt stačiakampio skerspjūvio (0,32x0,32 m) gelžbetoninių statramsčių. Viršutinėje dalyje skersine kryptimi santvaros sujungtos ryšiais, kurie iki 1985 m. buvo gelžbetoniniai. Autoįvykio metu jie buvo deformuoti. Tada buvo pakeisti metaliniais, padidinant aukščio gabaritą iki 4,99 m.
Tilto perdangą sudaro plokštė su 4 išilginėmis (dvi pagrindinės – kraštuose, dvi pagalbinės – vidurinėje dalyje) ir 13 skersinių sijų. Santvaros apatinė juosta tuo pačiu metu yra ir perdangos plokštės pagrindinė sija.
Krantinės atramos – monolitinės, atviro tipo su paaukštinimais arkų atrėmimui, atkalte ir sparnais. Tarpinės atramos – monolitinės, kintamo skerspjūvio, su paaukštinimais santvarų atrėmimui. Briaunota perdanga per paslankiuosius atraminius guolius atremta į gelžbetoninius paaukštinimus (0,90x1,00x1,00 m), įrengtus ant masyvių atramų.
Tekumzė
thumb|right|Tekumzė
Skaistučiai
Skaistučiai – kaimas šiaurės vakarinėje Lazdijų rajono savivaldybės dalyje, 2 km į šiaurės rytus nuo Rudaminos.
Istorija
2001 m. kaimas priklausė Šeštokų seniūnijai.
Rygos laisvasis uostas
miniatiūra|250px|right|Chemijos krovinių terminalas Rygos uoste Rygos laisvasis uostas – Latvijos uostas prie Baltijos jūros, išsidėstęs prie Rygos įlankos ties Dauguvos žiotimis. Veikia apskritus metus.
Rygos uostas Dauguvos pakrantėse driekiasi apie 15 km, jo teritorija užima 6 348 ha. Uosto terminalų krovos pajėgumai siekia 45 mln. t per metus. Laivavietės priima laivus su maksimalia grimzle iki 14,7 m.
Kroviniai
2010 m. apdorota 30,6 mln. t krovinių. 2010 m. uostą aplankė 4 040 laivų. Beveik 80 % krovinių sudarė tranzitiniai Nepriklausomų valstybių sandraugos šalių kroviniai. Uoste dirba 32 stividorinės kompanijos ir 35 laivybos agentūros. Pagrindiniai kroviniai: metalai, naftos ir jos produktai, anglies, kokso, mediena, mineralinės trąšos, maisto produktai, cheminės medžiagos.
Talino uostas
miniatiūra|right|250px|Talino uostas Talino uostas – didžiausia Estijos uostus valdanti kompanija, kurios savininkas - Estijos vyriausybė
Tai valstybinė įmonė, įkurta 1992 m., apjungianti keletą uostų:
Christer Björkman
Kristeris Samuelis Bjorkmanas (SV Christer Samuel Björkman; g. 1957 m. rugpjūčio 25 d. Burose, Švedijoje) – Švedijos dainininkas.
Dabar yra švedų atrankos Melodifestivalen vykdantysis vadovas, pareigas eina nuo 2002 metų. Neseniai jis buvo apkaltintas manipuliavimu žiuri, kuri nusprendžia konkurse dalyvaujančias dainas.
Paneveržys
Paneveržys – kaimas Utenos rajono savivaldybės pietinėje dalyje, 5 km į šiaurės vakarus nuo Kuktiškių.
Gunie Ostruvas
Gunie Ostruvas  – kaimas Lenkijos šiaurės rytuose, Kolakų Košcelnės valsčiuje, Zambruvo apskrityje, Palenkės vaivadijoje. Kaimas yra apie 10 km į rytus nuo Zambruvo ir apie 54 km į vakarus nuo vaivadijos centro Balstogės.
Stroma
thumb|300px|righr|Chloroplastas Stroma vadinama chloroplasto centrinė dalis, apgaubta dvigubos chloroplasto membranos. Stroma – tai daugybę fermentų turintis tirpalas. Stromoje anglies dioksidas redukuojamas iki organinių medžiagų. Šios sudėtingos cheminės reakcijos bendrai vadinamos Kalvino ciklu.
Griūvantys rūmai
Sudužę rūmai – 1999 m. JAV sukurta drama, pasakojanti apie dviejų amerikiečių merginų įkalinimą Tailande. Juostos pavadinimui panaudotas grupės „Grateful Dead“ 1970-ųjų dainos pavadinimas.
Turinys
Ilgametės draugės Alisa ir Darlina, baigusios mokyklą, nusprendė vykti atostogų į Tailandą. Kadangi tėvai nebūtų pritarę tokiai kelionei, merginos jiems pasakė vykstančios į Havajus, o pačios įgyvendino savo planą.
Atsidūrusios Tailande, jos nerūpestingai leido laiką i susipažino su australu Niku Parksu. Po keleto dienų Nikas pasiūlo merginoms trumpam vykti į Honkongą ir nuperka lėktuvo bilietus, pats žadėdamas sutikti jas vietoje. Merginos nuvyksta į oro uostą, kur jas sulaiko policija, krepšyje rasdama heroino siuntą. Sutrikusios merginos atsiduria kalėjime, o teismas skiria joms 33 metų bausmę. Tėvai, desperatiškai mėgindami išgelbėti dukteris, nusamdo vietoje gyvenantį amerikietį advokatą Henrį Gryną, vadinamą „jankiu“, tačiau įveikti korumpuotą teisinę sistemą dar sudėtingiau negu išsiaiškinti, kokiu būdu narkotikai pateko į merginų krepšį...
Jonas Meškauskas
Jonas Meškauskas (1947 m. birželio 25 d. Gruzdiškėje, Raseinių raj. – 2010 m. gruodžio 1 d. Vilkaviškio raj.) – pedagogas, Lietuvos ir Vilkaviškio rajono politinis bei visuomenės veikėjas.
Biografija
1995–2004 m. Vilkaviškio rajono Sūdavos vidurinės mokyklos direktorius. Nuo 2004 m. Vilkaviškio rajono savivaldybės mero pavaduotojas.
2001 m. Lietuvos socialdemokratų partijos Vilkaviškio rajono skyriaus narys, 2005 m. LSDP Vilkaviškio skyriaus pirmininko pavaduotojas.
2003–2007 m. ir nuo 2007 m. Vilkaviškio rajono savivaldybės tarybos narys.
Išsiskyręs, vaikai Eglė, Žilvinas.
2010 m. gruodžio 1 d. žuvo autoavarijoje, įvykusioje netoli Vilkaviškio.
Neravai (Lazdijai)
Neravai – kaimas Lazdijų rajono savivaldybėje, 7 km į pietryčius nuo Lazdijų, aplink kelią.
Istorija
XIX a. pab. kaimas priklausė Seinų apskrities Alnų valsčiui, Lazdijų parapijai.
Mazoveckos valsčius
Mazoveckos valsčius  – nuo 1870 m. iki 1919 m. egzistavęs valsčius Rusijos imperijos, Lenkijos Kongreso karalystės, Lomžos gubernijoje, Mazovijos Vysokio apskrityje. Valsčiaus centras buvo Mazovijos Vysokio miestas.
Alvydas Pazdrazdis
Alvydas Pazrazdis (g. 1972 m. liepos 20 d. Kretingoje) – Lietuvos krepšinio treneris ir žaidėjas, olimpietis.
Biografija
Krepšinio pagrindus įgijo Panevėžio sporto mokykloje, vėliau studijavo Vilniaus pedagoginiame institute, rungtyniavo Vilniaus „Statyboje“.
1992 m. Barselonos olimpinėse žaidynėse žaidė Lietuvos nacionalinėje rinktinėje, iškovojo bronzos medalį. 1992 m. pakviestas į JAV Luizianos universitetą mokytis ir žaisti krepšinį Amerikos studentų lygoje (NCAA).
2004–2006 m. Jonas Kazlauskas pakvietė dirbti treniruojamoje Pirėjo „Olympiakos“ ekipoje.
2006–2008 m. Kinijos rinktinės trenerio Jono Kazlausko asistentas (Kinijos vyrų krepšinio rinktinė 2008 m. Pekino olimpinėse žaidynėse pasiekė ketvirtfinalį, kur pralaimėjo Lietuvai).
San Paolo stadionas
Stadio San Paolo – įvairios paskirties stadionas Neapolyje, Italijoje. Tai trečias pagal dydį šalies futbolo stadionas, po San Siro ir Stadio Olimpico. Namų rungtynes žaidžia Neapolio futbolo klubas. Stadionas pastatytas 1959 m. Renovuotas 1989 m. 1990 m. pasaulio futbolo čempionatui. Čempionato pusfinalio rungtynėse susitiko Italijos ir Argentinos rinktinės. Varžybos baigėsi 1–1, po pridėto laiko. Baudinių seriją laimėjo Argentinos rinktinė. Diego Maradona pelnė lemiamą įvartį.
Stadione telpa 60 240 žiūrovų.
Arūnas Gibieža
Arūnas Gibieža (g. 1989 m. spalio 25 d. vilniuje) – Lietuvos sportininkas, motociklininkas, daugelio tarptautinių turnyrų nugalėtojas, Europos motoakrobatikos čempionas. Motoakrobatas yra įsteigęs savo vardo taurę ir taip skatina šios sporto šakos vystymąsi Lietuvoje. Atstovauja sporto klubui „Aras Freestyle“.
Biografija
„Aras Freestyle“ motociklas – 636 m³ variklį turintis, 2004-aisiais pagamintas „Kawasaki ZX6R“, vėliau atnaujintas „Racetech“ dirbtuvėse. Žinomiausi sportininko triukai: „Watchtower“, „Switchback Wheelie“, „Head Stand“, „Superman“, „360 kangaroo stoppie“. Vienas unikaliausių, nepakartotų pasaulyje, – „Unicycle no handers", kai balansuodamas ant motociklo galinio rato, A. Gibieža užsiropščia ant jo vairo ir, rankomis jo neliesdamas, sugeba suktis ratu.
Sportininkas pats pilnai išlaiko save iškovotų prizų dėka. Iš pavienių entuziastų gauna tepalų, padangų, specialią aprangą, tačiau valdžios nėra remiamas.
Gimžiškiai
Gimžiškiai – kaimas Utenos rajono savivaldybės pietinėje dalyje, 5 km į šiaurės vakarus nuo Kuktiškių. Stūkso Gimžiškių akmuo su dubeniu.
Košalino technikos universitetas
Košalino technikos universitetas  – valstybinė aukštoji mokykla Košaline, Lenkijoje. Lenkijos aukštųjų mokyklų reitinge jis užima 61-70 vietą, tuo tarpu pasaulio reitinguose – 2029 (pagal pasaulinį Webometrics Ranking of World Universities 2013 m. reitingą).
1968 m. birželio 8 d. Košaline buvo įsteigta Aukštoji inžinerijos mokykla. Technikos universiteto statusas jai buvo suteiktas 1996 m. rugsėjo 1 d.
Naroikų valsčius
Naroikų valsčius  – buvęs administracinis-teritorinis vienetas rytų Lenkijoje. Centras – Naroikos, kurį laiką – Cecelės.
Istorija
Įkurtas XIX a. Gardino gubernijoje. XX a. tarpukariu priklausė Bielsko apskričiai, Balstogės vaivadijai. 1934 m. spalio 1 d. valsčius panaikintas, jo kaimai padalinti Drohičino, Grodzisko ir Semiatyčių valsčiams.
Džekas Žaibas
Džekas Žaibas – 1994 m. Australijoje sukurtas komiškas vesternas.
Turinys
Po to, kai gauja, kuriai jis priklausė, buvo išžudyta bandant apiplėšti banką, australas nusikaltėlis Džekas, pravarde „Žaibas“, vienintelis liko gyvas ir sėkmingai paspruko iš pasalos. Nusprendęs, kad gali ir pats sėkmingai verstis plėšikavimu, Džekas mėgina pats apiplėšti banką, tačiau jam tenka sprukti, paėmus įkaitu nebylį juodaodį Beną Doilą. Pastarasis, visų laikomas nevykėliu, pasisiūlo tapti Džeko bendrininku ir šis padvejojęs sutinka, neįtardamas, kad išmokyti Doilą plėšiko amato bus dar sunkiau nei juos įvykdyti...
Girupė
Girupė – buvęs kaimas Šiaulių rajono savivaldybėje, 6 km į šiaurės vakarus nuo Kuršėnų, prie kelio iš Skačių į kelią Geruogiai–Vosbūčiai, Vosbūčių miško pietiniame pakraštyje.
Istorija
1950–1991 m. kaimas priklausė kolūkiui „Taika“.
Panaikintas 1986 m. spalio 20 d.
Kautino provincija
Kautino provincija  – provincija Araukanijos regione (Čilė).
Svarbiausios komunos – Temukas, Viljarika, Padre Las Kasas, Nueva Imperialis. Klimatas drėgnas, žiemą lietingas, vasarą paprastai šiltas.
Provincija ribojasi:
Istorija
Kautino provincija buvo paskutinę, kurią Araukanijos okupavimo metu užėmė Čilė.
1971 m. provincija pagarsėjo vadinamuoju ''1971 m. Kautino agrariniu maištu''.
Turizmas
Kautino provincija garsėja savo ežerais ir paplūdimiais vadinamojoje regiono ežerų zonoje. Zonoje tarptautinį vardą turi Pukonas. Turistus traukia ne tik ežerai ir paplūdimiai, bet ir Viljarikos ugnikalnis, Calafquén ežeras, Licán Ray kurorto maudyklės.
Ekonomika
Ekonomikos pagrindas – žemės ūkis ir miškininkystė. Pagrindinės kultūros – kviečiai ir avižos. Karahujėje auginama daug bulvių. Didelį svorį provincijos žemės ūkyje užima ir galvijininkystė.
Komunos
Maljeko provinciją sudaro 11 komunų:
UEFA Intertoto taurė 2007 m.
2007 m. Intertoto taurė – turnyras, įvykęs 2007 m. vasarą. Į antrąjį atrankos etapą pateko 11 klubų.
Gudėniškės (Kuktiškės)
Gudėniškės – viensėdis Utenos rajono savivaldybės pietinėje dalyje, 6 km į šiaurės vakarus nuo Kuktiškių.
Kosaki Borovė
Kosaki Borovė  – kaimas Lenkijos šiaurės rytuose, Kolakų Košcelnės valsčiuje, Zambruvo apskrityje, Palenkės vaivadijoje.
Blondinė ieško vyro
Blondinė ieško vyro – 2011 m. JAV sukurta romantinė komedija pagal Karyn Bosnak romaną „20 Times a Lady“.
Turinys
Elei Darling diena prasidėjo itin nesėkmingai: ją paliko vaikinas ir ją atleido iš darbo. Važiuodama metro, ji perskaitė žurnale, kad statistiškai kiekviena moteris, gyvenime turėjusi daugiau kaip 20 partnerių, patiria sunkumų užmezgant artimus santykius ir kuriant šeimą. Pradžioje vertinusi tai kaip pokštą, vėliau Elė pradeda skaičiuoti savo „buvusiuosius“ ir supranta jų turėjusi 19. Vakare, nuvykusi į sesers Deizės Enės sužadėtuves, Elė nusprendžia patikrinti šią teoriją su savo draugėmis. Rezultatas ją pritrenkia: kitos merginos pasirodo turėjusios kelis kartus mažiau partnerių. Iš nevilties Elė pasigeria ir ryte prabunda lovoje kartu su buvusiu viršininku, kuris ją vakar atleido. Kadangi partnerių skaičius jau pasiekė kritinę ribą, jai atrodo, kad gyvenimas iš tiesų baigtas ir ji niekada nesugebės rasti sau tinkamo vyro.
Liūdesys trunka keletą dienų, kol kartą kavinėje, padėdama seseriai išsirinkti vestuvėms tortą, Elė sutinka Donaldą, vieną iš savo „buvusiųjų“, ir nustebusi pamato, kad šis pasikeitęs į gerą. Elei į galvą ateina mintis: jei pasikeitė Donaldas, vadinasi, galėjo pasikeisti ir kiti, ir galbūt su kai kuriuo jai pavyktų atnaujinti santykius, tokiu būdu nepažeidžiant statistikos.
Surasti ir patikrinti likusius 18 buvusių vaikinų Elė paprašo padėti kaimynystėje gyvenančio lovelaso Kolino, už pagalbą leisdama jam slėptos savo bute nuo pernelyg įkyrių draugių. Ilgainiui tarp judviejų užsimezga simpatija, tačiau Elė, įsitikinusi, kad negali turėti daugiau kaip 20 partnerių, nesiliauja ieškojusi išrinktojo tarp savo buvusiųjų...
Novoberezovo valsčius
Novoberezovo valsčius  – buvęs administracinis-teritorinis vienetas šiaurės rytų Lenkijoje. Centras – Novoberezovas, vėliau – Puciska.
Istorija
Įkurtas XIX a. Gardino gubernijoje. Po I pasaulinio karo panaikintas.
Atkurtas 1954 m. sausio 1 d. Hainuvkos apskrityje prijungus dalį kaimų iš Hainuvkos valsčiaus. 1954 m. rugsėjo 29 d. valsčius buvo panaikintas.
Rūgščiavaisis citrinmedis
Rūgščiavaisis citrinmedis (Citrus aurantifolia) – rūtinių (Rutaceae) šeimos citrinmedžių (Citrus) genties augalų rūšis. Augalas turi rūgštų minkštimą, kuriame gausu vitamino C.
Augalų morfologija
Rūgščiavaisis citrinmedis – medžiakrūmis (krūminis medis), užaugantis iki 5 m aukščio. Šakos su daugybe spyglių. Lapai ovalūs, 2,5-9 cm ilgio. Žiedai 2,5 cm skersmens, gelsvai baltos spalvos. Vaisius – žalioji citrina. Augalas ištisus metus gali žydėti ir vesti vaisius, bet dažniausiai tai daro tarp gegužės ir rugsėjo.
Paplitimas
Rūgščiavaisis citrinmedis kilęs iš Pietryčių Azijos. Vėliau introdukuotas Artimuosiuose Rytuose, Šiaurės Afrikoje. Kolonizatorių įveistas Vest Indijoje, Centrinėje Amerikoje, Floridoje, Kalifornijoje. Vėsesnio klimato kraštuose augalas dažnai auginamas namuose.
Pagrindiniai žaliųjų citrinų tiekėjai pasaulyje – Meksika, Centrinės Amerikos šalys, pietinės JAV valstijos.
Marie Slip
Maris Slipas (tikrasis vardas ; 1980 m. gruodžio 26 d. Rusijos TFSR) – rusų darkwave muzikos grupės „Otto Dix“ klavišininkas, kompozitorius, aranžuotojas, ir prodiuseris, apsakymų autorius.
Biografija
Muzikos mokykloje baigė fortepijono klasę. Nuo 13 metų domisi programavimu iki šiol mėgsta senus kompiuterinius žaidimus. Darbas muzikos srityje prasidėjo nuo „ZX Spectrum“ – garso takelių kūrimo savo žaidimams (8-asis skyrius; Imperija 1, 2, 3). Nuo to laiko parašė daugiau kaip 500 garso takelių. Domisi grafika.
2006 m. Maris įkūrė savo įrašų kompaniją „Dizzaster“, užsiimančia muzikos ir knygų leidyba.
2007 m., kartu su Kirilu Malicevu, organizavo kasmetinį meno festivalį, siekdami išvesti gotikinę kultūrą iš pogrindžio. Paroda buvo pavadinta „Artdarkwave“, nuo žodžio darkwave.
Dvilapė medutė
Dvilapė medutė (Maianthemum bifolium) – pelžiedinių (Ruscaceae) šeimos augalas su šliaužiančiu šakniastiebiu ir dvilapiu stiebu. Žiedai sukrauti viršūninėse kekėse. Žydi gegužės – birželio mėn. Vaisius – uoga.
thumb|left|210px|Dvilapės medutės žiedai thumb|left|210px|Dvilapės medutės lapai
Bobras
Bobru vadinama:
Kolaki Košcelnė
Kolaki Košcelnė  – kaimas Lenkijos šiaurės rytuose, Kolakų Košcelnės valsčiuje, Zambruvo apskrityje, Palenkės vaivadijoje. Kaimas yra apie 9 km į šiaurės rytus nuo Zambruvo ir apie 55 km į vakarus nuo vaivadijos centro Balstogės. Kaime yra Kolakų geležinkelio stotelė.
Istorija
Kaimas įkurtas XV a. amžiuje. Pirmą kartą rašytiniuose šaltiniuose kaimas paminėtas 1416 metais. 1438 m. įkurta Kolaki Košcelnės Marijos Dangun Žengimo parapija. Nuo 1569 m. iki 1795 m. kaimas priklausė Abiejų Tautų respublikai. 1834-1836 m. pastatyta mūrinė neoklasictinio architektūros stiliaus kaimo bažnyčia. Po II pasaulinio karo kaimo apylinkėse vyko stiprus antisovietinis pasipriešinimas.
Žmogaus gemalas
thumb|right|6 savaičių gestacinio amžiaus žmogaus gemalas (5 mm dydžio ir mažiau nei 2 g masės Žmogaus gemalas (arba embrionas; ) – žmogaus organizmo raidos stadija, trunkanti 8 savaites nuo apvaisinimo. Po gemalo sekanti žmogaus raidos stadija vadinama vaisiumi. 8 savaičių gemalas jau yra akivaizdžiai panašus į gimusį žmogų, tik skiriasi proporcijos ir išsivystymas. Visos pagrindinės organų sistemos jau susiformavusios, galima skirti lytį. Gemalo ūgis – apie 4 cm.
Iš pradžių, veikiant spermoje esančioms medžiagoms, kiaušialąstė atsiskiria nuo ją supančių folikulinio epitelio ląstelių. Po to ji skaidosi ir susidaro panašios į avietę blastodermos ląstelės. Gemalas kiaušintakiu juda gimdos gleivinės link – tai trunka 7-10 dienų. Blastocistos laikotarpiu (7-oji vystymosi para) gemalas įsitvirtina gimdos gleivinėje, kuri jau yra prisotinta gemalą maitinančių medžiagų. Gemalo prisitvirtinimo prie gimdos vietoje ima formuotis placenta, per kurią vaisius maitinamas. Įsitvirtinęs gemalas sparčiai vystosi, atsiranda visų svarbiausių organų ir sistemų užuomazgos, formuojasi liemuo, veidas, galva, galūnės. Jis tampa panašus į gimusį žmogų, bet lytinės liaukos dar nediferencijuotos pagal lyties požymius. Tik 8-ąją embriono vystymosi savaitę dėl lytinių chromosomų poveikio gonados tampa sėklidėmis arba kiaušidėmis (priklausomai nuo H-Y antigeno, kurį reguliuoja Y-chromosoma). Gemalas vystosi labai intensyviai, o prisitaikymo mechanizmai dar neišsivystę, todėl jis labai jautrus: jam kenkia deguonies trūkumas, perkaitimas, mikrobai, virusai, alkoholis, nikotinas ir kt. Gemalui gali pakenkti kai kurie vaistai. Nepaisant to gali įvykti savaiminis persileidimas, taip pat gali formuotis įvairūs apsigimimai.
Gemalo kūno formavimasis
Per pirmąsias dvi embriogenezės savaites beformis embrioblastas įgija gemalinio disko formą. Trečiąją savaitę gemalinis diskas  pasidaro cilindro formos. Jo skiriasi galvinė, uodeginė dalys ir liemuo. Gemalo ilgis – 2 mm. Jame yra apie 10 somitų. Abu nervinio vamzdžio galai yra atviri, o stuburo styga nuo endodermos dar ne visai atsiskyrusi. Iš trynio maišo susidaręs alantojis įauga į jungiamąjį stiebelį. Šiuo laikotarpiu širdis jau susitraukinėja. Trynio maišo salelėje pasirodo kraujo salelės ir pirmieji forminiai kraujo elementai.
Ketvirtąją savaitę, riečiantis gemalo kūnui, išryškėja pirmykštė žarna, kepenų, kasos užuomazgos. Pradeda formuotis rankos, vėliau – ir kojos, susidaro širdies pertvaros, uoslės plakodės, akių taurės ir lęšio bei ausies pūslelės. Nervinis vamzdis užanka, formuojasi galvos smegenų pūslelės. Iš nugaros smegenų išauga nervai. Skiriami 28 somitai, formuojasi rykliniai žiaunų lankai.
Šešių savaičių gemalo galva ir uodeginė dalis pakrypusios į pilvo pusę. Uodeginė dalis yra visiškai susiformavusi. Galva didelė, nes greitai auga galvos smegenys. Būna jau penkios galvos smegenų pūslelės. Skirasi apatinis ir viršutinis žandikauliai. Nosies šnervės susiformavusios, toliau formuojasi išorinė ausis, vidinės ausies sraigė tik pradeda formuotis. Iš ryklinių (žiaunų) maišelių susidaro užkrūčio liauka, prieskydinės liaukos ir užžiauniai kūneliai. Liežuvio užuomazgos susijungusios, vyksta raumenų histogenezė. Ji vyksta ir virškinamojo kanalo sienoje. Augant rankoms ir kojoms, ryškėja pirštų užuomazgos, be to, kartu galūnės lenkiasi į priekį (pronacija) ir antrąjį mėnesį delnai jau būna pasisukę žemyn. Kojos galutinai baigia lenktis, kai vaikas pradeda vaikščioti.
Aštuntąją savaitę baigiasi lytinių liaukų diferenciacija: jau galima atskirti individo lytį. Aštuonių savaičių gemalo visos pagrindinės struktūros ir organų sistemos jau būna diferencijuotos. Gemalas įgyja aiškią žmogaus išvaizdą. Susidaranti vaga skiria galvą nuo liemens. Akys iš galvos šonų pasislinkusios į priekį. Atsiradę vokai yra sulipę. Galūnės pailgėjusios. Aštuntąją savaitę baigiasi gemalo formavimosi tarpsnis.
23 žmogaus gemalo formavimos stadijos
O’Rahilly R. (1972), remdamasis Vašingtono Karnegio instituto gemalų kolekcijos tyrimais, išskyrė 23 žmogaus gemalo formavimosi stadija, kurioms būdingi tam tikri morfologiniai požymiai.
1 stadija (iki antrosios dienos) – apvaisinimas;
2 stadija (antroji – trečioji dienos) – zigotos skilimas;
3 stadija (ketvirtoji – penktoji dienos) – morulės ir blastocitos susidarymas;
4 stadija (apie šeštąją dieną) – implantacijos pradžia;
5 stadija (septintoji – dvyliktoji dienos) – baigiasi implantacija. diferencijuoja trofoblastas, susidaro dvilapė blastocista ir pirminis trynio maišas. Gemalo ilgis – 0,1-0,2 mm;
6 stadija (tryliktoji diena) – atsiranda pirminiai choriono gaureliai, formuojasi antrinis trynio maišas. gemalo ilgis – 0,2 mm;
7 stadija (šešioliktoji – septynioliktoji dienos) – susiformuoja trilapė blastocista. Gemalo ilgis – 0,4 mm;
8 stadija (aštuonioliktoji diena) – susidaro stuburo styga (notochorda), nervinė plokštelė, pirmieji somitao. Gemalo ilgis – 1,0-1,5 mm;
9 stadija (dvidešimt pirmoji diena) – yra nervinė vaga, formuojasi mezenchiminis širdies vamzdelis. Gemalo ilgis – 1,0-1,5 mm;
10 stadija (dvidešimt antroji diena) – formuojasi nevinis vamzdis, pulsuoja širdis, yra somitų. Gemalo ilgis – 2,0-3,5 mm;
12 stadija (dvidešimt penktoji – dvidešimt septintoji dienos) – yra 21-29 somitai, matomos galūnių užuomazgos, ausų vagelės, užanka uodeginė nervinio vamzdelio anga. Gemalo ilgis – 3,0-5,0 mm;
13 stadija (dvidešimt aštuntoji diena) – yra 30 somitų, susidarę  žiaunų lankai, lęšio užuomazgos ir pirminė burna. Gemalo ilgis – 4-6 mm;
14 stadija (trisdešimt antroji diena) – matomos plaštakos, veido ataugos, akių taurės. Gemalo ilgis – 5-7 mm;
15 stadija (trisdešimt trečioji diena) – matomos pėdos, jungiasi veido ataugos, susidaręs kaklo antis. Gemalo ilgis – 7-9 mm;
16 stadija (trisdešimt septintoji diena) – tinklainėje jau yra pigmento, susiformavusi viršutinė lūpa ir ausies kalvelė. Gemalo ilgis – 8-11 mm;
17 stadija (keturiasdešimt pirmoji diena) – matomos pirštų užuomazgos, smegenų pūslelės. Gemlo ilgis – 11-14 mm;
18 stadija (keturiasdešimt ketvirtoji diena) – matomi kojos pirštai, yra vokai, krūtų speneliai, pradeda kaulėti kaulai (osifikacija). Gemalo ilgis – 13-17 mm;
19 stadija (keturiasdešimt aštuntoji diena) – atsiranda alkūnės linkis, suirsta kloakos membrana. Gemalo ilgis – 16-18 mm;
21 stadija (penkiasdešimt antroji diena) – ryškūs kojų pirštai, indiferentiški šoriniai lytiniai organai. Gemalo ilgis – 22-24 mm;
22 stadija (penkiasdešimt ketvirtoji diena) – kojų pirštai atsiskyrę, akys plačiai atmerktos. Gemalo ilgis – 23-28 mm;
23 stadija (penkiasdešimt septintoji diena) – susidariusi galvos ir kūno forma, išoriniai lytiniai organai dar nesaviti. Gemalo ilgis – 27-31 mm;
Sklaidos ydos
Sklaidos ydos nėra lemiamos kokio nors vieno etriologinio veiksnio. Joms atsirasti turi įtakos žalingi aplinkos veiksniai, taip pat paveldimi chromosominiai ar genetiniai veiksniai.
Aplinkos veiksniai
Sklaidos ydas dažnai sukelia motinos vartojami vaistai nėštumo metu, ypač pirmaisiais trim mėnesiais. Labai žalingai veikia narkotikai, alkoholis, nikotinas. Vartojant alkoholį, didėja tikimybė sulaukti palikuonių, sergančių silpnaprotyste. Sklaidos ydas gali sukelti nėščiosios išgąstis, užsitęsusi nervinė (stresinė) įtampa, triukšmas, vibracija. Normaliam vaisiaus formavimuisi svarbu motinos mityba, sveikata, gyvenamoji aplinka, jos užterštumas. Įrodytas žalingas pesticidų poveikis gemalo raidai. Ydas sukelia ir hormonų sutrikimas nėštumo metu, vartojant androgeninius hormonus gali maskulinizuotis moteriškos lyties vaisiaus išoriniai lytiniai organai, estrogenai gali didinti sklaidos ydų atsiradimą vyriškosios lyties vaisiui (sėklidžiu, spermatozoidų ydos).
Chromosominės ydos
Chromosominės kilmės raidos yrdos būna susijusios su chromosomų skaičiaus ar jų struktūros pokyčiais. Chromosomų skaičius pakinta mejozės I ar mejozės II metu, kai kuri nors chromosomų pora neišsiskiria. Dėl to gali keistis autosominių ar lytinių chromosomų skaičius.
Esant autosominei monosomijai, gemalas žūva gimdoje. Autosominės trisomijos atveju formuojasi dauginės sklaidos ydos, naujagimis miršta per pirmus mėnesius po gimimo. Taip įvyksta esant 17-18 ir 13-15 chromosomų trisomijai. Ilgiau išgyvena asmenys, turintys 21 chromosomų poros trisomiją. Šiuo atvejų taip pat būna dauginių sklaidos ydų: protiškai atsilikusieji turi būdingų išorės bruožų (įstrižas akių plyšys, platus tarpuakis, epikantas, pusiau pravira burna, trumpi pirštai), raumenų hipotoniją, endokrininių liaukų funkcijų sutrikimus. (Ši liga vadinama Dauno sindromu).
Lytinių Y chromosomų monosomijos atveju gemalas žūva. X – monosomija pasireiškia simptomų deriniu ir vadinamas Ternerio sindromu. X monosomijos atveju moteris turi ne visiškai susiformavusius pirminius ir antrinius lytinius požymius, platų kaklą, ir kt.
Lytinių chromosomų trisomijos galimos esant trims X chromosomoms. esant XXX – fenotipiška moteris, turi infantiliškus lytinius organus, protiškai atsilikusi. Tokia yda atsiranda apvaisinus kiaušinėlį, turintį dvi lytines chromosomas (XX), spermatozoidu, kuris taip pat turi X chromosomą. Esant trisomijai XXY – vyras turi atrofavusias sėklides, yra sterilus, matoma ginekomastija.
Genų ydos
Daugelis įgimtų sklaidos ydų yra paveldimos ir palikuonis persiduoda pagal Mendelio paveldimumo dėsnius. Tokiais atvejais ydas lemia neporinių genų pokyčiai, mutacijos. Kadangi genai koduoja medžiagų apykaitos fermentus, gali sutrikti tam tikrų medžiagų metabolizmas. Dėl to audiniuose gali susikaupti tarpiniai ar pakitę galutiniai medžiagų apykaitos produktai. Sutrikus katalizinei tirozinasės funkcijai, tirozinas neverčiamas melaninu. Tokiu būdu atsiranda albinizmas. Galaktozemijos atveju (sutrikus galaktozės virtimui į gliukozę) galaktozės metabolitai kaupiasi kepenyse ir kituose audiniuose, atsiranda gelta, protinis atsilikimas. Nesant fermentų (lizosomose), skaldančių mukopolisacharidus, jungiamojo audinio ląstelių ir net neuronų lizosomose kaupiasi mukopolisacharidai. Tokiais atvejais būna graičių, kraujagyslių sklaidos ydų, taip pat protinis atsilikimas ir pan. Sunkias ir tam tikras sklaidos ydas sukelia autosominiai recesyvinių genų sutrikimai (cistinė fibrozė, glikogenozė, sfingolipidozė). Labai dažnai esant genetinėmis sklaidos ydoms, nustatomi ir sklaidos sutrikimai, atsiradę dėl kitų (negenetinių) priežasčių.
Literatūra
A.Vitkus, K.Baltrušaitis, A.Valančiūtė, A.Vitkus, J.Žukienė – Žmogaus histologija.
Latvijos ledo ritulio lyga
Latvijos ledo ritulio lyga  – Latvijos ledo ritulio lyga.
Čempionai
Šaltinis:
Karantanai
Karantanai buvo ankstyvųjų viduramžių Alpių slavai, gyvenę dabartinės Slovėnijos ir Austrijos teritorijoje. Jie buvo vieni iš šiuolaikinių slovėnų protėvių. Tuometiniuose viduramžių šaltiniuose jie dar buvo žinomi kaip sclabenoi, vindai ar vinedai.
Raida
Karantanų protėviai kilo iš slaviškos Prahos-Korčako kultūros (VI a.) ir migravo iš Moravijos į pietus, apgyvendindami Alpes. Jie viduramžių germanų šaltiniuose buvo įvardinami kaip sclabenoi, o jų gyvenamas regionas – Provincia Sclaborum. Iki tol regione gyveno romanizuoti krikščionys, vadinamieji vlahai, kurie pamažu asimiliavosi su atėjūnais, perimdami jų kalbą ir sudarydami karantanų tautybę.
VI a. pabaigoje karantanai susivienijo su avarais kovoje su vakarine kaimyne Bavarų kunigaikštyste. 592 m. mūšyje laimėjo bavarų kunigaištis Tasilas I, tačiau 595 m. jungtinės slavų-avarų pajėgos sumušė bavarus, kas atvėrė jiems kelią į Italiją, – karantanai migravo į Friulio lygumas, kol jų nesustabdė Langobardų karalystės armija. Po Avarų kaganato nusilpimo VII a. pradžioje, karantanai tapo nepriklausomi. Tuo metu žinomas vienintelis (ir pirmasis slavų istorijoje) kunigaikštis Valukas. Tuometiniuose šaltiniuose jis minimas kaip vinedų kunigaikštis, o jo valdoma valstybė – Vinedų marka. Nėra žinoma, ar karantanai sudarė dalį Samo karalystės (623–658 m.), nors kai kurie šaltiniai taip tvirtina. Po šios karalystės suirimo žinios apie karantanus nutrūksta.
Manoma, kad Valuko kunigaikštystė buvo tiesioginė VIII a. vid. minimos Karantanijos pirmtakė. Ši valstybė buvo nepriklausoma iki 745, o vėliau pripažino vasalitetą Bavarų kunigaikštystei ir Frankų imperijai. Karantanai buvo pirmieji slavai priėmę krikščionybę iš vakarų.
IX a. pradžioje jie apgyvendino ir Panoniją, taigi pavadinimas "karantanai paplito ir ten (lotyniškai Carantanorum regio, 819 m.) Pavadinimas karantanai išliko iki XIII a.
Vosbūčiai (Šiauliai)
Vosbūčiai – kaimas Šiaulių rajono savivaldybėje, 8 km į šiaurės vakarus nuo Kuršėnų, prie kelio Geruogiai–Vosbūčiai, Vosbūčių miško vakariniame pakraštyje, prie Žižmos intako Upynos upės.
Istorija
1950–1991 m. kaimas priklausė kolūkiui „Taika“.
Gegrėnai
Gegrėnai – kaimas Plungės rajono savivaldybėje, 6 km į vakarus nuo Žemaičių Kalvarijos, 9 km į šiaurės rytus nuo Platelių, prie Varduvos upės. Seniūnaitijos centras. Kaimo pietiniu pakraščiu eina Žemaitijos nacionalinio parko riba.
Istorija
Prie Gegrėnų yra archeologijos paminklų: senkapiai, senovės gyvenvietė, du Gegrėnų piliakalniai, kuriuose stovėjo 1253 m. balandžio 5 d. Livonijos ordino ir Kuršo vyskupo Heinricho rašte dėl pietinių kuršių žemių dalybų minima kuršių pilis Gegrė. XVII a. minimas dvaras, iki XIX a. priklausęs Venclauskiams. 1754 m. pastatyta medinė Gegrėnų Jėzaus Nazaretiečio bažnyčia.
1924 m. įkurta pradžios mokykla, dab. Ž. Kalvarijos mokyklos pradinio ugdymo skyrius, 1957 m. įsteigta biblioteka, medicinos punktas.
Kruše Lubnicė
Kruše Lubnicė  – kaimas Lenkijos šiaurės rytuose, Kolakų Košcelnės valsčiuje, Zambruvo apskrityje, Palenkės vaivadijoje. Kaimas yra apie 7 km į šiaurės vakarus nuo Kolaki Košcelnės, apie 11 km į šiaurės rytus nuo Zambruvo ir apie 58 km į vakarus nuo vaivadijos centro Balstogės.
Valakų reforma
thumb|left|300px|Valdų išdėstymo schema: Stora linija parodytos valakų ribos (sienos), pusiau stora linija - valakų padalijimas į tris dalis. Užštrichuota teritorija buvo vadinama užusieniu. Vienas namelis vaizduoja valstiečio kiemą (dūmą), keli nameliai - kaimą. Valakų reforma – žemės reforma dalyje Lietuvos Didžiosios Kunigaikštystės (Lietuvoje, Žemaitijoje ir dalyje dabartinės Baltarusijos), vykdyta XVI a. antrojoje pusėje. Svarbiausias šios reformos tikslas – padidinti iždo pajamas, tolygiai paskirstyti valstiečiams feodalines prievoles.
Nuo XV a. grūdai tapo paklausia preke Vakarų Europoje, o nuo XVI a. į šią prekybą įsitraukė Lietuva. 1529 m. Lietuvos didysis kunigaikštis Žygimantas Senasis išleido instrukciją didžiojo kunigaikščio dvarų valdytojams, kurios tikslas buvo didinti grūdų auginimo plotus. Turėjo būti permatuoti ir perskirstyti kaimai, kiekvienam ūkiui skiriant po valaką žemės. Įtvirtinta ir trilaukė sistema. Šios instrukcijos tapo pagrindu didžiajai valakų reformai 1557 m.
Eiga
Reforma pradėta 1547 m. Lietuvos didžiojo kunigaikščio žemėse, įstatymais įtvirtinta 1557 m. ir vykdyta iki XVI a. aštuntojo dešimtmečio. Reformos metu išmatuota visa dvarų ir kaimų žemė, kai kurie kaimai perkelti. Pereita prie taisyklingo trilaukio, valstiečių žemė padalinta į tris masyvus ir kiekvienam ūkiui paskirta po rėžį kiekviename masyve, trys ūkio rėžiai sudarė valaką (apie 21,38 ha), kiekviename rėžyje buvo taikoma vienoda sėjomaina. Reformos rezultatai – įsigalėjo baudžiava, buvo sueuropinta žemėtvarka, žemėvalda bei žemdirbystė. Valstybiniuose dvaruose (jų pavyzdžiu pasekė bajorų ir bažnyčiai priklausantys dvarai) buvo steigiami palivarkai. Palivarkas - dvaro dirbamos žemės, kuriose valstiečiai atlikdavo lažą. Atitinkamas skaičius valstiečių valakų buvo atsakingas už vieną dvaro palivarko valaką. Santykis 7:1.
Viena pagrindinių valakų reformos planuotojų – Bona Sforca, pirmoji pradėjusi reformą savo domene Palenkėje. Vykdymą prižiūrėjo Ostapas Valavičius.
Svisločius (Puchavičai)
Svìsločius (arba Svisločė;, ) – miesto tipo gyvenvietė vidurio Baltarusijoje, 25 km į pietryčius nuo Minsko. Apylinkės centras. Yra kultūros namai, bibliotela.
Istorija
XIX a. buvo miestelis ir dvaras, Babruisko apskrities Svisločiaus valsčiaus centras. XX a. 2-ojoje pusėje kūrėsi kaip būsimas „atominis miestelis“. 1986 m. suteiktas miesto tipo gyvenvietės statusas.
Svisločius (Gardinas)
Istorija
Minimas nuo 1256 m. Ipatijaus metraštyje, nuo XIII a. priklausė LDK. 1523 m. gavo miesto teises, kurias vėliau prarado. XIX a. buvo miestelis ir dvaras, Valkavisko apskrities Svisločiaus valsčiaus centras. 2000 m. Svisločius atgavo miesto teises.
Vikšrupis
Vikšrupis – upė Kėdainių rajone; Šušvės dešinysis intakas. Prasideda Pernaravos seniūnijoje, į rytus nuo Jakšių. Teka į vakarus per Pernaravos-Šaravų miškus. Kerta Kėdainių-Cinkiškių kelią, įteka į Šušvę netoli Macgalių.
Didžiausias intakas – Gaidys (kairysis).
Žemupyje teka Šušvės kraštovaizdžio drausiniu. Vikšrupio baseinas drenuoja Pernaravos-Šaravų miškus. Vasarą dažnai išdžiūsta.
Upėvardis kilęs nuo augalo vikšris arba drugio lervos vikšras.
Per graži mirti 2
Per graži mirti 2 – 1988 m. Italijoje sukurtas giallo stiliaus kriminalinis filmas.
Turinys
Pagyvenęs verslininkas į įsigeidė artimiau susipažinti su jauna manekene. Šios prodiuseris apgaule įviliojo ją į savo namus, kur leido laiką kartu su kitomis merginomis, kol pasirodė ir verslininkas. Mergina bandė priešintis, tačiau buvo išprievartauta. Sprukdama iš namo, ji įsėdo į prodiuserio mašiną, tačiau ryte ji buvo rasta negyva, o kūnas ir automobilis – sumaitoti.
Kadangi kūne randama kulkos palikta žaizda, policija pradeda tyrimą. Visi vakarėlio dalyviai neigia įvykdę nusikaltimą, tačiau tuo metu kažkas pradeda žudyti juos vienas po kito...
Skomantas (leidykla)
Skomantas (vėliau – Tvermė) – leidykla; be to, Lietuvos viduramžių istorijos tematika Kazio Almeno, vėliau prie jo prisijungusių rašytojų grupė.
Apysakos
Apysakos apie XIII a. žemaičių didikų šeimos nuotykius, slapyvardis. Idėja sukurti tokius pasakojimus kilo norint sukurti Lietuvai herojinį epą, kurio lietuviai niekad neturėjo. Visas pasakojimas yra glaudžiai susijęs su tikrais įvykiais tuometinėje Lietuvoje.
Knygose pasakojami žemaičių rikio Žybarto ir jo žmonos Medeinos 5 vaikų – Daubaro, Jundos, Uvio, Einiaus ir Gailės – nuotykiai. Svarbiausias daugelio serijos knygų veikėjas – Uvis.
Al-Duhail SC
„Al-Duhail SC“ – Kataro futbolo klubas iš Dohos. Al-Duhail buvo laikomas turtingiausiu šalies klubu (2017/18 m.)
Skomantas (leidykla)
Apysakos
Pasakojimai ne tik apima įvairius Lietuvos regionus, bet ir Latvijos, Rusijos, kitų tautų žemes, su kuriomis Lietuvos ir Žemaitijos gentys XIII a. kovojo ir prekiavo.
Bibliografija
„Skomantas“ išleido šias knygas (chronologine tvarka):
Al-Duhail SC
Istorija
Klubas įkurtas 2009 m. Lekhwiya SC pavadinimu. 2009/10 m. sezone žaidė Antrame divizione (II pakopa) ir tapo pirmenybių nugalėtojais. Po šio sezono gavo teisė žaisti elito divizione. Jau debiutiniame sezone iškovojo čempionų titulą. 2010/11, 2011/12, 2013/14, 2014/15, 2016/17 m. tapo šalies čempionais.
2017 m. balandžio mėn. prisijungė El Jaish SC ir po rebrendingo tapo Al-Duhail SC. 2017/18 m. vėl iškovojo čempionų titulą, 2018/19 m. tenkiosi antra vieta, o 2019/20 m. septintą kartą tapo čempionais.
2022–2023 m. sezone aštuntą kartą klubo istorijoje iškovojo čempionų titulą.
Saločių tiltas
miniatiūra|250px|right|2014 m. lapkritis
Saločių S. Dariaus ir S. Girėno tiltas – automobilių tiltas, kertantis Mūšos upę Saločių miestelyje, Pasvalio rajone, kelio 21,6 km. Miestelis išsistatęs kairiajame Mūšos krante, 22 km į vakarus nuo Biržų ir 23 km į šiaurę nuo Pasvalio, netoli Latvijos sienos. Tiltas stūkso miestelio Vytauto gatvės ašyje, 1 km į vakarus nuo kelio.
Istorija
Iki tilto pastatymo salotiškiai per Mūšą keldavosi valtimis, naudojosi mokamu keltu, veikusiu dabartinio tilto vietoje. Ypač didelis sambrūzdis čia būdavo pavasariais, per šv. Jurgines, kai dvarų kumečiai ar žemės nuomotojai („ardinarčikai“) keldavosi į kitą dvarą ar žemę. Tokiose kelionėse per Mūšą pasitaikydavo ir nelaimingų atsitikimų, kai nuskęsdavo plukdomi vežimai su arkliais, žmonės. Dar iki Pirmojo pasaulinio karo buvo kreipiamasi į rusų valdžią dėl tilto Saločiuose būtinybės, tačiau šis prašymas nebuvo patenkintas. Tilto nepastatė ir vėliau, prie vokiečių valdžios.
Tiltas pastatytas nepriklausomoje Lietuvoje tarpukaryje. Jo statyba Saločių gyventojams buvo sunkaus vargo pabaiga. Tiltas buvo dalimis atvežtas iš Kauno. Statybai panaudotos dvi santvaros iš 1928 m. balandžio 1 d. sugriuvusio Kauno Panemunės tilto, o trečioji pagaminta Lietuvoje. Tilto statybos darbai pradėti 1929 m. gegužę ir baigti tų pačių metų lapkričio 1 d. Oficialus atidarymas įvyko 1930 m. pavasarį.
Tilto konstrukcija
Upės plotis ties tiltu – apie 98 m, gylis – 2,5 m (per potvynius – iki 3,7 m).
Mongu apskritis
Mongu apskritis – viena iš Zambijos Vakarų provincijoje esančių apskričių. Administracinis centras – Mongu. 2000 m. apskrities gyventojų skaičius siekė 162 002 žmones.
Alytaus rajono savivaldybės herbas
thumb|right|Alytaus rajono herbas
Alytaus rajono savivaldybės herbas – vienas iš Alytaus rajono heraldikos atributų. Herbo auksiniame lauke žalioje skydo papėdėje išaugusios trys žalios lelijos su raudonais žiedais.
Istorija
Alytaus rajonas įkurtas 1950 m., panaikinus Alytaus apskritį, o 1955 m. – Alytaus rajono savivaldybė. Savivaldybės centras – Alytus, turintis miesto savivaldybės statusą ir herbą: raudoname lauke sidabrinę rožę, patvirtintą 1995 m.
Svarstant savivaldybės herbo klausimą, buvo atkreiptas dėmesys i kitą seną Alytaus miesto simbolį – tris augančias lelijas. Jos vaizduojamos net dviejuose iki mūsų dienų išlikusiuose 1792 m. magistrato antspauduose. Sprendžiant iš antspaudų ikonografijos, jos galėjo būti pasiskolintos iš Alytaus apylinkėse gyvenusių bajorų Orlovskių herbo (trys augančios lelijos). Vieno antspaudo piešinį, nenurodydamas šaltinio, XIX a. viduryje paskelbė Mykolas Balinskis (piešė Vincentas Smakauskas). Tačiau, perpiešiant antspaudą, buvo padaryta nemažai klaidų: šiek tiek pakeista figūrų kompozicija ir vietoj trijų augančių lelijų atsirado trys nuskintos lelijos. Būtent jas XX a. pradžioje išpopuliarino Tadas Daugirdas ir Bronius Šaliamoras, vėliau – kiti Nepriklausomos Lietuvos dailininkai, kuriems buvo žinomas vienintelis Balinskio piešinys. Tuomet buvo nustatytos ir herbo spalvos: auksiniame lauke trys raudonos lelijos ant žalių stiebelių (tautinės vėliavos spalvos). Turint galvoje, kad Alytaus herbas su trimis augančiomis lelijomis jau turi daugiau negu 200 metų istoriją be to, kaip Alytaus simbolis, jos palyginti plačiai naudotos Nepriklausomos Lietuvos laikais, po karo daug kartų spausdintos užsienio lietuvių leidiniuose, nutarta Alytaus rajono savivaldybei naujo herbo nekurti, o, ištaisius nuo Balinskio laikų įsivėlusią klaidą, atgaivinti senąjį simbolį: vaizduoti ne nuskintas, o augančias lelijas.
Alytaus rajono savivaldybės herbą Lietuvos Respublikos Prezidentas dekretu Nr. 1446 parvirtino 2001 m. rugpjūčio 7 d.
Herbo etalono autorius – dailininkas Arvydas Každailis.